CELEX: 32010R0350
Language: sl
Date: 2010-04-23 00:00:00
Title: Uredba Komisije (EU) št. 350/2010 z dne 23. aprila 2010 o izdaji dovoljenja za manganov kelat hidroksianaloga metionina kot krmni dodatek za vse vrste živali (Besedilo velja za EGP)

24.4.2010   
            
            
               SL
            
            
               Uradni list Evropske unije
            
            
               L 104/34
            
         UREDBA KOMISIJE (EU) št. 350/2010
   z dne 23. aprila 2010
   o izdaji dovoljenja za manganov kelat hidroksianaloga metionina kot krmni dodatek za vse vrste živali
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za manganov kelat hidroksianaloga metionina kot krmnega dodatka za vse vrste živali in njegovo uvrstitev v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane („Agencija“) je v mnenjih z dne 9. decembra 2009 (2), 15. septembra 2009 (3) in 15. aprila 2008 (4) navedla, da manganov kelat hidroksianaloga metionina nima škodljivega vpliva na zdravje živali in ljudi ali na okolje. V skladu z mnenjem z dne 15. aprila 2008 se lahko uporaba navedenega pripravka šteje kot vir razpoložljivega mangana in izpolnjuje merila za nutritivni dodatek za vse vrste živali. Agencija priporoča ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka kaže, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Z Uredbo Komisije (EU) št. 103/2010 z dne 5. februarja 2010 o izdaji dovoljenja za manganov kelat hidroksianaloga metionina kot krmnega dodatka za piščance za pitanje (5), je bil navedeni pripravek že odobren kot krmni dodatek za piščance za pitanje. Navedeno uredbo je treba razveljaviti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „sestavine elementov v sledovih“, se dovoli kot dodatek v prehrani živali v skladu s pogoji iz navedene priloge.
   Člen 2
   Uredba (EU) št. 103/2010 se razveljavi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  The EFSA Journal (2010) 8, str. (1): 1424.
   
      (3)  The EFSA Journal (2009) 7, str. (9): 1316.
   
      (4)  The EFSA Journal (2008) 692, str. 1.
   
      (5)  UL L 35, 6.2.2010, str. 1.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Vsebnost elementa (Mn) v mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: sestavine elementov v sledovih
                  
               
            
                  3b5.10
               
               
                  —
               
               
                  manganov kelat hidroksianaloga metionina
               
               
                  
                               
                           
                           
                              Lastnosti dodatka:
                              
                                           
                                       
                                       
                                          manganov kelat hidroksianaloga metionina z najmanjšo vsebnostjo 15,5 % kelatiranega mangana in 77 % – 78 % (2-hidroksi-4-metiltio) butanojske kisline
                                       
                                    
                                           
                                       
                                       
                                          Mineralna olja: ≤ 1 %
                                       
                                    
                        
                               
                           
                           
                              Analitska metoda (1):
                              atomska emisijska spektrometrija z induktivno sklopljeno plazmo (ICP-AES) v skladu z EN 15510:2007
                           
                        
               
                  vse vrste
               
               
                  —
               
               
                  —
               
               
                  ribe: 100 (skupaj)
                  druge vrste: 150 (skupaj)
               
               
                  
                              1.
                           
                           
                              Dodatek se vključi v krmo v obliki premiksa.
                           
                        
                              2.
                           
                           
                              Za varnost uporabnika: med ravnanjem je treba nositi zaščito za dihala ter zaščitna očala in rokavice.
                           
                        
               
                  14. maj 2020
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/crl-feed-additives